Lisaks liitusin ArcticSpordiga. Tähtajatu lepinguga. Khm! Tähtajatu? Kohapeal oli tunne justkui tahetakse mind sinna kinni aheldada… 10. on maksekuupäev iga kuu, kui ei maksa, hakkavad viivised jooksma. Aasta peale võib 2 kuud võtta maksepuhkust. Vähemalt 30 päeva peab ETTE TEATAMA, kui leping lõpetatakse. No ma ei tea… Kui 30p on ette, siis see on ju tähtajaline. Vähemalt mingis mõttes. Minu jaoks tähendab spordiklubi tähtajatu leping seda, et käin siis kui  saan, maksan siis kui saan, kui ma vahepeal 2 nädalat ei saa maksta ja seetõttu ka ei käi, siis ei saadeta mulle kedagi kaela, kes mul mingeid paragrahve hakkab ette lugema. Lisaks ütles kliendikoordinator, et maksepuhkuse saab teha kohe järgmisest päevast, ent lepingus on kirjas, et 7 päeva peab ette teatama. Lootsin saada majas mingisugust ekskursiooni, ent kui ma 17.00 kohtumisele ilmusin, siis 17.10 olin ma juba garderoobis, sest tal tuli teine inimene peale. Hiljem lepingule tehtud märkuse peale sain  veel naerda, sest kuna pean märtsikuus maksma sularahas kassasse, siis lisas ta selle kirjalikult juurde ning see nägi välja selline: "17,18 märts maxe kassasse". MaXe?   Lisaks kirjutas ta algul märtsi asemel veebruar, aga selle ma lasin tal ära parandada. Kirjavigade kohta ei osanud midagi öelda ja kuidas ma oleksin pidanudki: "Kuule, kas sa oled kuulnud midagi algkooli emakeelest?"